钦定古今图书集成/明伦汇编/官常典/第620卷 > 《与宰执札子》前人
## 钦定古今图书集成/明伦汇编/官常典/第620卷 > 《与宰执札子》前人

熹辄有危恳，仰叩公朝。熹伏准省札，恭奉圣旨，除知
静江府事，区区感激，盖不胜言。顾以罪戾之馀，疾“病
沉痼，不堪任使，而内自揆度，迂疏悖谬，又非边将之
才，实不敢冒当重寄，以累君相知人之名。辄具公状，
申省辞免。欲望某官特赐省览，曲为开陈，许其逊避，
以安愚分。”熹冒渎威尊，不胜惶恐战栗之至。